## El Consorci de Museus aposta pel talent jove amb concerts, tallers i intervencions artístiques en el festival Màquina en Las Cigarreras

*** El 14 i 15 de novembre el Centre Cultural d’Alacant reunix les propostes d’una vintena d’artistes
* Corte!, Gazella i Svsto protagonitzen els concerts de Màquina 2025, d’entrada gratuïta**

El Consorci de Museus de la Comunitat Valenciana (CMCV), en col·laboració amb la Regidoria de Cultura de l’Ajuntament d’Alacant, torna a apostar pel talent jove, la creació local i la diversitat de mirades en el festival d’art i pensament Màquina 2025, en el Centre Cultural Las Cigarreras d’Alacant.

El 14 i 15 de novembre, Las Cigarreras acull concerts, tallers, intervencions artístiques i *performance* de més de vint artistes, consolidant el festival Màquina com una de les cites culturals més estimulants de la tardor.

El festival Màquina, proposta de Leticia Cano i Movidas Ardilla, busca qüestionar, inspirar i connectar les noves generacions de creadores i creadors, a través de propostes artístiques que trenquen amb els formats tradicionals, promovent l’art com a lloc de trobada, diàleg i transformació.

El director-gerent del CMCV ha recordat el compromís del Consorci de Museus amb la ciutat d’Alacant “renovant un any més el nostre suport a esta iniciativa amb l’objectiu de donar visibilitat a les propostes més innovadores de l’escena contemporània de creadors valencians, consolidant Màquina com un espai obert al pensament, l’experimentació i la creació col·lectiva”.

Per la seua part, la regidora de Cultura de l’Ajuntament d’Alacant, ha ressaltat que Màquina “és l’únic festival a Alacant creat i destinat a un públic jove en el qual els mateixos participants i organitzadors s’involucren en la programació de l’esdeveniment, en funció dels seus interessos i gustos” i ha afegit que “estem segurs de la gran acollida que tindrà i des de l’Ajuntament animem tota la gent jove amb interessos artístics a acostar-se”.

**Programació Màquina 2025**

Fidel al seu esperit crític i experimental, el festival presenta una programació especialment pensada per al públic jove.

Els concerts programats per a esta edició portaran a Las Cigarreras alguns dels creadors locals més innovadors del moment, com són Corte!, Gazella i Svsto.

El programa arranca el divendres a les 17:00 hores amb els tallers ‘Do It Yourself, Do It Together, Do It Now’, de Mistela Punx, i amb ‘Escriure sobre tonteries’, espai dedicat a l’escriptura creativa de la mà de Juanpe Sánchez López, a les 18:00 hores. Els seguirà la sessió de DJ, a càrrec de Mistela Punx a les 20:00 hores i el concert de Corte! de 21:00 a 22:00 hores.

El dissabte 15 començarà la jornada amb el taller d’escriptura creativa de 12:00 a 14:00 hores. A la vesprada, serà el torn d’Héctor Fuertes amb la seua *performance Devotion*.

La sessió musical començarà a les 20:00 hores en la Trasera amb l’actuació en viu per primera vegada en el festival de Las Precarias de Torrevieja. Paral·lelament, en la Caja Negra tindrà lloc la *performance Ultra Femme Frequencies*, de Meritxell de Soto.

Tancaran el festival els concerts de Gazella i Svsto, a les 21:30 hores i 22:30 hores, respectivament.

Com a novetat, Màquina llançarà una convocatòria oberta de programadors per a la seua pròxima edició, Màquina 2026, amb l’objectiu de continuar ampliant la diversitat de mirades i veus que donen forma a la seua proposta artística.

Totes les activitats del festival són gratuïtes i d’accés lliure fins a completar aforament. Els tallers requerixen inscripció prèvia a través del formulari disponible en el compte d’[Instagram](https://www.instagram.com/maquina_festival/) del festival o escrivint a [hola@todobien.org](http://hola@todobien.org).

Fecha: 13/11/2025